**ΑΡΘΡΟ 6: ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

1. Για τον έλεγχο της συνδρομής των προϋποθέσεων υπαγωγής στο πρόγραμμα χρηματοδότησης, όπως αναφέρονται στο άρθρο 5 της ΚΥΑ, οι δικαιούχοι του άρθρου 1 της παρούσας υποχρεούνται, ταυτοχρόνως με την υποβολή της αίτησης, να συνυποβάλουν στον ΕΔΟΕΑΠ τα κάτωθι:

i. Για την απόδειξη της νόμιμης εκπροσώπησης, σχετικό πιστοποιητικό ισχύουσας εκπροσώπησης από το Γ.Ε.ΜΗ., το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του. Για την απόδειξη της νόμιμης σύστασης και των μεταβολών του νομικού προσώπου, εφόσον αυτή προκύπτει από πιστοποιητικό αρμόδιας αρχής (π.χ. γενικό πιστοποιητικό του Γ.Ε.ΜΗ.), αρκεί η υποβολή αυτού, εφόσον έχει εκδοθεί έως τρεις (3) μήνες πριν από την υποβολή του,

ii. πρόσφατη κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr με εμφανή την ημερομηνία εκτύπωσης, η οποία θα είναι μεταγενέστερη από την ημερομηνία έναρξης ισχύος της παρούσας,

iii. βεβαίωση έναρξης και μεταβολής εργασιών από την αρμόδια Δημόσια Οικονομική Υπηρεσία,

iv. βεβαίωση από το ΕΣΡ ότι είναι πάροχοι περιεχομένου επίγειας ψηφιακής τηλεοπτικής ευρυεκπομπής ελεύθερης λήψης εθνικής εμβέλειας,

v. αντίγραφα των περιοδικών δηλώσεων ΦΠΑ, για την τελευταία κλειόμενη οικονομική χρήση του 2022,

vi. εκτύπωση πρόσφατης εικόνας στοιχείων της επιχείρησης από τα στοιχεία μητρώου της εφαρμογής myAADE,

vii. υπεύθυνη δήλωση, υπογεγραμμένη από τον νόμιμο εκπρόσωπο της δικαιούχου επιχείρησης του άρθρου 1 της παρούσας στην οποία να δηλώνεται ο αριθμός τραπεζικού λογαριασμού (IBAN) αυτής στον οποίο θα κατατεθούν τα σχετικά ποσά κατά τις διακρίσεις του άρθρου 3 της παρούσας. Η εν λόγω υπεύθυνη δήλωση θα συνοδεύεται από βεβαίωση τραπέζης με το IBAN του λογαριασμού του δικαιούχου ή αντίγραφο φύλλου κίνησης του λογαριασμού (εφόσον αναγράφεται ΙΒΑΝ, επωνυμία και ΑΦΜ δικαιούχου). Επίσης, στην εν λόγω υπεύθυνη δήλωση θα αναγράφεται ο ΑΦΜ του δικαιούχου.

2. Όλα τα έγγραφα του παρόντος υποβάλλονται, σύμφωνα με τις διατάξεις του ν.  4250/2014 και του ν. 4727/2020. Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβειά τους.

3. Τα δικαιολογητικά και στοιχεία που προβλέπονται στο ΠΑΡΑΡΤΗΜΑ Ι της παρούσας, το οποίο και αποτελεί αναπόσπαστο μέρος της παρούσας.

4. Σε κάθε περίπτωση, ελλείποντα δικαιολογητικά προσκομίζονται πριν από την οριστικοποίηση και αποστολή του υπό στοιχείο ΙΙ του προοιμίου της παρούσας πίνακα.

5. Εάν απαιτούνται διευκρινίσεις σχετικά με τα δικαιολογητικά που υποβλήθηκαν, τίθεται από τον ΕΔΟΕΑΠ προς τον αιτούντα δικαιούχο του άρθρου 1 της παρούσας προθεσμία τρεις (3) εργάσιμων ημερών προκειμένου να παράσχει τις απαιτούμενες διευκρινίσεις, η οποία του ανακοινώνεται με κάθε πρόσφορο τρόπο. Ομοίως, διευκρινίσεις προς τους αιτούντες σε σχέση με τα δικαιολογητικά χορηγούνται από τον ΕΔΟΕΑΠ. Σε περίπτωση που διαπιστωθεί ότι τα δικαιολογητικά που υποβλήθηκαν δεν είναι πλήρη και υπάρχουν ελλείψεις σε αυτά, τίθεται από τον ΕΔΟΕΑΠ προς τον άνω δικαιούχο προθεσμία τρεις (3) εργασίμων ημερών, η οποία του ανακοινώνεται με κάθε πρόσφορο τρόπο, προκειμένου να συμπληρώσει τα ελλείποντα δικαιολογητικά.

6. Υπεύθυνη δήλωση ότι δεν τους έχουν επιβληθεί από την Ε.Ε. κυρώσεις σύμφωνα με την παρ. 52 της ανακοίνωσης 2023/C101/03.

**ΠΑΡΑΡΤΗΜΑ Ι**

**ΔΙΚΑΙΟΛΟΓΗΤΙΚΑ ΓΙΑ ΤΟΝ ΕΛΕΓΧΟ ΚΡΑΤΙΚΗΣ ΕΝΙΣΧΥΣΗΣ**

Η επιχείρηση οφείλει, να προσκομίσει τα κάτωθι δικαιολογητικά:

1. Υπόδειγμα αίτησης ενίσχυσης δυνάμει του τμήματος 2.1. του Προσωρινού Πλαισίου, ως ακολούθως:
2. Η επιχείρηση δηλώνει δια του νομίμου εκπροσώπου της:

**α. Όλες τις επιχειρήσεις με τις οποίες συνιστά ενιαία επιχείρηση:**

|  |  |  |
| --- | --- | --- |
| Α/Α | ΑΦΜ | ΕΠΩΝΥΜΙΑ ΕΠΙΧΕΙΡΗΣΗΣ |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |

**β. Όλες τις ενισχύσεις που έχει λάβει βάσει του τμήματος 2.1 του Προσωρινού Πλαισίου από άλλα προγράμματα, σε επίπεδο ενιαίας επιχείρησης:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Α/Α | ΑΦΜ ΔΙΚΑΙΟΥΧΟΥ | ΕΠΩΝΥΜΙΑ ΔΙΚΑΙΟΥΧΟΥ | ΟΝΟΜΑΣΙΑ ΠΡΟΓΡΑΜΜΑΤΟΣ | ΦΟΡΕΑΣ ΧΟΡΗΓΗΣΗΣ ΤΗΣ ΕΝΙΣΧΥΣΗΣ | ΗΜ/ΝΙΑ ΕΓΚΡΙΤΙΚΗΣ ΑΠΟΦΑΣΗΣ | ΑΡΙΘ. ΠΡΩΤ ΕΓΚΡΙΤΙΚΗΣ ΑΠΟΦΑΣΗΣ | ΕΓΚΡΙΘΕΝ ΠΟΣΟ ΕΝΙΣΧΥΣΗΣ | ΚΑΤΑΒΛΗΘΕΝ ΠΟΣΟ ΕΝΙΣΧΥΣΗΣ | ΗΜΕΡΟΜΗΝΙΑ ΚΑΤΑΒΟΛΗΣ |
| 1 |  |  |  |  |  |  |  |  |  |
| 2 |  |  |  |  |  |  |  |  |  |
| 3 |  |  |  |  |  |  |  |  |  |
| 4 |  |  |  |  |  |  |  |  |  |
| 5 |  |  |  |  |  |  |  |  |  |
| 6 |  |  |  |  |  |  |  |  |  |
| 7 |  |  |  |  |  |  |  |  |  |
| 8 |  |  |  |  |  |  |  |  |  |
| … |  |  |  |  |  |  |  |  |  |
| ΣΥΝΟΛΙΚΟ ΕΓΚΡΙΘΕΝ ΠΟΣΟ ΕΝΙΣΧΥΣΕΩΝ |  |  |  |  |  |  |  |  |  |

γ. Αν η επιχείρηση με βάση τον ορισμό που περιλαμβάνεται στο άρθρο 2 της παρούσας κοινής υπουργικής απόφασης, είναι: - Πολύ μικρή - Μικρή - Μεσαία - Μεγάλη

δ. Ότι σε επίπεδο ενιαίας επιχείρησης δεν έχει στη διάθεσή της ενίσχυση η οποία έχει κριθεί παράνομη βάσει απόφασης της Ευρωπαϊκής Επιτροπής.

ε. Ότι, σε περίπτωση που δραστηριοποιείται και στους τομείς της μεταποίησης και εμπορίας γεωργικών προϊόντων, δεν θα μετακυλήσει, εις ολόκληρον ή μερικώς, στους πρωτογενείς παραγωγούς τη χορηγούμενη δυνάμει της παρούσας ενίσχυσης.

στ. Ότι σε περίπτωση που δραστηριοποιείται σε περισσότερους του ενός τομείς στους οποίους ισχύουν διαφορετικά ανώτατα όρια ενίσχυσης σύμφωνα με το Προσωρινό Πλαίσιο, διασφαλίζει με κατάλληλα μέσα, όπως ο λογιστικός διαχωρισμός, ότι για καθεμία από τις δραστηριότητες αυτές τηρείται το σχετικό ανώτατο όριο.

ζ. Ότι για την επιχείρηση δεν συντρέχουν οι λόγοι αποκλεισμού της παρ. 1 του άρθρου 40 του ν. 4488/2017 (Α’ 137).

η. Ότι έχει λάβει γνώση του περιεχομένου της παρούσας απόφασης και ότι πληροί το σύνολο των προϋποθέσεων της παρούσας.